section_heading: Životopis
paragraph_text: Živjela je u sretnom braku i Malcolmu rodila šest sinova i dvije kćeri. Svu je djecu odgojila u kršćanskoj vjeri. Njezina kći je sveta Matilda Škotska. Margareta je bila dobra i samilosna žena, jednostavna i čedna. Zdušno je pomagala siromahe. Za Kraljevinu Škotsku nije bilo boljih godina od onih pod vladavinom Malcolma III. i žene mu Margarete, koju su dobrohotno gledali podanici, ljubio je muž, poštovali sinovi i kćeri. Kad je već bila na samrtnoj postelji, dobila je vijest da su joj muž i sin poginuli u vojnom pohodu protiv Normana. Margareta je umrla 16. studenoga 1093. godine u Edinburghu, a pokopana je u Dunfermlinu.